Diari Oficial de la Generalitat Valenciana


Sumari del DOGV 7086, del 09-08-2013 (2013/7989)

RESOLUCIÓ de 22 de juliol de 2013, del director de l'Agència Valenciana de Foment i Garantia Agrària, per la qual es modifica la Resolució de 28 de maig de 2012, de la directora de l'Agència Valenciana de Foment i Garantia Agrària, per la qual es convoquen per als anys 2012 i 2013 les ajudes a les inversions en plantes de valorització energètica dels residus agroalimentaris, en el marc del Programa de Desenrotllament Rural de la Comunitat Valenciana 2007-2013.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7086

Data del DOGV
:   09-08-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/7989


Data del document
:   22-07-2013

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 22 de juliol de 2013, del director de l'Agència Valenciana de Foment i Garantia Agrària, per la qual es modifica la Resolució de 28 de maig de 2012, de la directora de l'Agència Valenciana de Foment i Garantia Agrària, per la qual es convoquen per als anys 2012 i 2013 les ajudes a les inversions en plantes de valorització energètica dels residus agroalimentaris, en el marc del Programa de Desenrotllament Rural de la Comunitat Valenciana 2007-2013. [2013/7989]  
La Conselleria d'Agricultura, Pesca i Alimentació va aprovar mitjançant una Orde de 6 de novembre de 2009 (DOCV 6146) les bases de les ajudes a les inversions en plantes de valorització energètica dels residus agroalimentaris, en el marc del Programa de Desenrotllament Rural de la Comunitat Valenciana 2007-2013.  
L'objectiu d'estes ajudes és promoure la implantació de plantes de valorització energètica dels subproductes i residus procedents d'explotacions agrícoles, ramaderes o d'empreses agroalimentàries que, a més de generar ingressos econòmics addicionals per al sector, creen nous llocs de treball, contribuïxen a reduir la dependència de combustibles fòssils i participen en la lluita contra el canvi climàtic.  
  
Les ajudes regulades per esta orde estan destinades a subvencionar un 40 % de les inversions realitzades pels titulars d'activitats productives del sector agroalimentari per a la construcció d'infraestructures i adquisició d'equipaments destinats a millorar la protecció ambiental a través de la valorització energètica dels residus obtinguts habitualment en la seua activitat productiva.  
L'esmentada orde establix en la base 6 que «el termini màxim per a tramitar i resoldre els expedients serà de tres mesos, comptadors des de la data de publicació en el Diari Oficial de la Comunitat Valenciana de la convocatòria anual de les ajudes».  
Per Resolució de 28 de maig de 2012, de la directora de l'Agència Valenciana de Foment i Garantia Agrària, publicada en el Diari Oficial de la Comunitat Valenciana número 6787, d'1 de juny de 2012, es van convocar per als anys 2012 i 2013 les ajudes a les inversions en plantes de valorització energètica dels residus agroalimentaris, en el marc del Programa de Desenrotllament Rural de la Comunitat Valenciana 2007-2013.  
Estes ajudes s'inclouen dins de la mesura 123 del Programa de Desenrotllament Rural de la Comunitat Valenciana 2007-2013 i estan cofinançades pel FEADER en un 75 %, el Ministeri d'Agricultura, Alimentació i Medi Ambient en un 17,36 % i la Generalitat en un 7,64 %.  
  
Tenint en compte que l'article 71 del Reglament (CE) núm. 1698/2005, del Consell de 20 de setembre, d'ajuda al desenrotllament rural a través del Fons Europeu Agrícola de Desenrotllament Rural (FEADER), establix que «sense perjuí del que disposa l'article 39, apartat 1, del Reglament (CE) núm. 1290/2005, els gastos podran beneficiar-se de la contribució del FEADER a condició que l'organisme pagador pague l'ajuda corresponent entre l'1 de gener de 2007 i el 31 de desembre de 2015».  
A causa dels canvis d'organitzatius de la Conselleria de Presidència, Agricultura, Pesca i Alimentació, la Direcció General de Producció Agrària i Ramaderia, com a òrgan que, de conformitat amb l'Acord de delegació de 26 d'abril de 2012 (DOCV 6809, 3.07.2012), té delegada la resolució de les ajudes no va resoldre dins del termini les sol·licituds presentades en el marc de la convocatòria realitzada per Resolució de 28 de maig de 2012.  
L'article 42 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, establix l'obligació de resoldre de les administracions públiques.   
  
Així doncs, i tenint en compte que les inversions objecte d'esta ajuda requerixen d'un termini superior a un any per a la seua execució i justificació, en el context actual és inadequada la distribució d'anualitats dels crèdits pressupostaris prevista en l'apartat segon 3, de la Resolució de 28 de maig de 2012.  
Per tot això, i de conformitat amb les funcions que m'han sigut atribuïdes per l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària, resolc:  
  
Primer  
L'apartat segon.3 de la Resolució de 28 de maig de 2012, de la directora de l'Agència Valenciana de Foment i Garantia Agrària, per la qual es convoquen per als anys 2012 i 2013 les ajudes a les inversions en plantes de valorització energètica dels residus agroalimentaris, en el marc del Programa de Desenrotllament Rural de la Comunitat Valenciana 2007-2013, queda redactat en els termes següents:  
«Estes ajudes tenen un abast plurianual segons el que disposa l'article 29 del Decret Legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana. La distribució per anualitats dels crèdits pressupostaris respectius és la següent:  
Anualitat 2014: 300.000,00 €  
Anualitat 2015: 2.200.000,00 €  
I queden estos imports condicionats a l'existència de crèdit adequat i suficient en els pressupostos dels exercicis 2014 i 2015».  
  
  
València, 22 de juliol de 2013.- El director de l'Agència Valenciana de Foment i Garantia Agrària: Joaquín Vañó Gironés.